સારાંશ માટે દસ્તાવેજ: આ ત્રણ માળના ઘરમાં 11 લોકો મૃત હાલતમાં મળી આવ્યા હતા

આ ઘરના તમામ 11 લોકો રવિવાર (1 જૂલાઈ 2018)ની સવારે મૃત હાલતમાં મળી આવ્યા હતા.  

તેમના મોઢાં કપડાંથી ઢંકાયેલા હતા અને હાથ પણ બંધાયેલા હતા.

ભાટિયા પરિવારના નામે પ્રસિદ્ધ આ ઘરમાં 10 લોકો ઘરમાં લટકેલા મળી આવ્યા હતા. જ્યારે સૌથી વૃદ્ધ મહિલા જમીન પર મૃત અવસ્થામાં પડેલાં હતાં. 

તેમાં સાત મહિલાઓ અને ચાર પુરુષ છે જેમાંથી ત્રણ સગીર છે. 

આ પરિવાર મૂળ રાજસ્થાનનો હતો પરંતુ 20 વર્ષ કરતાં વધારે સમયથી બુરાડીમાં જ રહેતો હતો. 

આશરે 75 વર્ષીય મહિલા નારાયણ, તેમના બન્ને દીકરા ભુપ્પી (46) અને લલિત (42), તેમની પત્નીઓ સવિતા (42) અને ટીના (38) પણ ગળાફાંસો ખાધેલી હાલતમાં લટકેલાં હતાં. 

તમે આ વાંચ્યું કે નહીં?

ભુપ્પીની બે જુવાન દીકરીઓ અને એક સગીર દીકરો તેમજ લલિતનો એક 12 વર્ષનો દીકરો પણ મૃત હાલતમાં મળી આવ્યો હતો. 

નારાયણની એક વિધવા દીકરી અને તેમની 30 વર્ષની દીકરી પ્રિયંકાનું પણ મૃત્યુ થયું છે. 

પ્રિયંકાની હાલ જ 17 જૂનના રોજ સગાઈ થઈ હતી અને ઑગસ્ટમાં તેમનાં લગ્ન થવાનાં હતાં. 

સેન્ટ્રલ રેન્જના સંયુક્ત પોલીસ કમિશનર રાજેશ ખુરાનાએ જણાવ્યું છે કે પ્રાથમિક તપાસમાં સ્પષ્ટપણે કંઈ કહી શકાય તેમ નથી. 

તેમણે કહ્યું કે આ મામલા અંગે તપાસ ચાલી રહી છે પરંતુ હત્યા છે કે આત્મહત્યા, તે અંગે હાલ કંઈ કહી શકાશે નહીં. 

ઘટના અંગે કેવી રીતે જાણ થઈ?

ઘટનાસ્થળે મૃતદેહોને સૌથી પહેલા ગુરચરણ સિંહે જોયા હતા

આ ઘરમાં જ ગ્રાઉન્ડ ફ્લોર પર બે દુકાનો છે. આ કરિયાણાની દુકાન છે કે જે ભુપ્પી ચલાવતા હતા અને બીજી દુકાન પ્લાયવૂડની હતી જેનું કામ લલિત જોતા હતા. 

આટલા લોકો મૃત હાલતમાં મળી આવવા મામલે સૌથી પહેલાં જાણકારી તેમના પાડોશી ગુરચરણ સિંહને મળી હતી. 

ગુરચરણ સિંહ કહે છે કે તેમના પત્ની દરરોજ સવારે દૂધ લેવા માટે ભાટિયા પરિવારની દુકાને જતાં હતાં. આજે તેમની દુકાન સવારે સાત વાગ્યા સુધી ન ખુલી તો તેમના પત્નીએ તેમને જઈને જોવાનું કહ્યું. 

ગુરચરણ કહે છે, "હું ગયો તો બધા જ દરવાજા ખુલ્લા હતા અને બધા જ લોકોના મૃતદેહ લટકી રહ્યા હતા. તેમના હાથ બંધાયેલા હતા."

"આટલા લોકોને લટકેલા જોઈ હું ભયથી ધ્રુજી ગયો હતો. ઘરે આવીને મેં પત્નીને જણાવ્યું તો તેઓ પણ જોવા જવા લાગ્યાં. મેં પત્નીને ત્યાં જવાથી રોક્યાં."

ત્યારબાદ ગુરચરણે પાડોશમાં રહેતા એક પોલીસકર્મીને બોલાવ્યા અને તેમણે સવારે 7.30 કલાકે પીસીઆરને કૉલ કર્યો.

ઘરમાં માત્ર એક જીવિત...\nદસ્તાવેજની સમાન ભાષામાં સારાંશ:
ઉત્તર દિલ્હીના સંત નગર બુરાડી વિસ્તારની ગલી નંબર 4Aમાં પ્રવેશતા જ જમણી તરફ બે પ્લોટ છોડીને એક ત્રણ માળનું મકાન છે જેમાં હવે માત્ર એક શ્વાન જ બચ્યો છે.